<classify> MWANDISHI WETU WAZIRI wa Nchi Ofisi ya Waziri Mkuu Uwekezaji, Agellah Kairuki, amewaeleza wabunge kwa undani utekelezaji wa ajenda ya taifa ya uwekezaji na kusema kwamba kutokana na uzoefu uliopatikana, sheria ya mpya za uwekezaji, uboreshaji wa mazingira ya biashara na uvuvi zinaandaliwa na Serikali. Akijibu maswali na michango ya wabunge wa kamati 12 za kudumu za Bungewaliokutana naye jijini hapa juzi, Kairuki alisema sheria mpya zinaandaliwakusawazisha mapungufu yaliyojitokeza na kuimarisha mafanikio yaliyopatikana. Mafanikio yetu katika kutekeleza agenda ya taifa ya uwekezaji nimakubwa na yako wazi. Lakini tumejifunza mambo mengi, tumekutana na changamotopia. Tanakuja na sheria mpya ili tuwe na mifumo iliyo bora zaidi... miswada hiyotukiileta mbele yenu tunaomba ushirikiano wenu, alisema Kairuki. Aliitaja sheria hiyo kuwa ni ya uwekezaji na sheria ya kuboreshamazingira ya biashara Business Facilitation Act. Akijibu swali, Kairuki amewahakikisha wabunge kwamba hakuna taasisi maalumu duniani inayotoa taarifa kuhusuuwekezaji katika nchi za dunia, na kufafanua kwamba hata hivyo zipo taasisizinazofuatilia mienendo ya uwekezaji duniani. Alisema kwamba Tanzania siyo kisiwa, na kwa hiyo inaangalia mifumo, matatizo,changamoto na mafanikio ya nchi nyingine,hasa Afrika Mashariki na katika Jumuiya ya Maendeleo ya Kusini mwa AfrikaSADC. Hata hivyo Serikali imeagizwa kuchukua hatua za kunusuru mkwamo wauratibu wa uwekezaji wa viwanda kati ya sekta ya umma na binafsi katika ngaziya mikoa na wilaya nchini, kwa kuongeza vituo vya pamoja vya usimamizi nauratibu kwenye maeneo mbalimbali ya kimkakati. Akiwasilisha taarifa ya Kamati ya Kudumu ya Bunge ya Katiba na Sheriajana, Mwenyekiti wa kamati hiyo, Mohamed Mchengerwa, alisema kamati hiyoinashauri Serikali ihakikishe inaongeza vituo vya pamoja vya usimamizi nauratibu ili kuwezesha taasisi zote husika kuratibu kwa pamoja masuala yauwekezaji kwa urahisi zaidi na kupunguza urasimu usio wa lazima, ambao unawezakukatisha tamaa wawekezaji kutoka ndani na nje ya nchi. Alisema kwa kuwa imebainika kuwepo kwa mikoa na wilaya iliyoshindwakuratibu ipasavyo sekta ya umma na sekta binafsi, na kwa kuwa imeshindwakuratibu majadiliano ya masuala ya biashara na uwekezaji, inachelewesha nakukwamisha jitihada za Serikali katika kuchochea uwekezaji wa viwanda kuelekeauchumi wa kati ifikapo mwaka 2025. Hivyo basi kamati inashauri Serikali kuanza kutekeleza mwongozo wamajadiliano kati ya sekta ya umma na sekta binafsi katika ngazi ya mikoa nawilaya ili kutatua changamoto hiyo na kuchochea uwekezaji katika ngazi za mikoana wilaya nchini, alisema Mchengerwa.  <topic>: KITAIFA 